मुजफ्फरपुर के तत्कालीन एसएसपी विवेक कुमार की परेशानी कम नहीं हो रही है. उनकी निलंबन अवधि 6 माह के लिए और बढ़ा दी गयी है. बता दें कि भ्रष्टाचार के मामले में मुजफ्फरपुर के तत्कालीन एसएसपी विवेक कुमार को सस्पेंड कर दिया गया था. उन्हें इसी साल 17 अप्रैल को सस्पेंड किया गया था. शराब माफिया से सांठगांठ और भ्रष्टाचार के मामले में संलिप्त पाये जाने पर उनके खिलाफ निलंबन की कार्रवाई की गयी थी. विवेक कुमार वह 2007 बैच के आईपीएस अधिकारी हैं.